30. 3. 90 De Europæiske Fællesskabers Tidende Nr. C 80/9 
II 
(Forberedende retsakter) 
KOMMISSIONEN 
Forslag til Rådets forordning (EØF) om en fællesskabsaktion for miljøbeskyttelse i 
Middelhavsområdet (MEDSPA) 
KOM(89) 598 endelig udg. 
(Forelagt at Kommissionen den 13. marts 1990) 
(90/C 80/06) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130 S, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
i henhold til Traktatens artikel 2 har Fællesskabet bl.a. til 
opgave at fremme en harmonisk udvikling af den økono­
miske virksomhed i Fællesskabet som helhed, en varig og 
afbalanceret ekspansion og en øget stabilitet; 
i henhold til Traktatens artikel 130 R har Fællesskabets 
virke på miljøområdet bl.a. til formål at bevare, beskytte 
og forbedre kvaliteten af miljøet, og der skal i denne 
forbindelse blandt andet tages hensyn til de miljømæssige 
forhold i de forskellige områder i Fællesskabet samt den 
økonomiske og sociale udvikling i Fællesskabet som 
helhed og den afbalancerede udvikling i dets områder; 
visse aktioner til beskyttelse af miljøet i Middelhavsom­
rådet kan bedre gennemføres på fællesskabsplan end af 
de enkelte medlemsstater hver for sig; 
i Rådets resolution af 7. februar 1983 (') om viderefø­
relse og gennemførelse af en politik og et handlingspro­
gram for De Europæiske Fællesskaber på miljøområdet 
(1982 til 1986) betragtes miljøbeskyttelse i Middelhavs­
området som et af de områder, hvor fællesskabsaktioner 
er af særlig betydning; dette synspunkt blev gentaget i 
resolutionen af 19. oktober 1987 (2) om viderefø­relse og gennemførelse af en politik og et handlingspro­
gram for De Europæiske Fællesskaber på miljøområdet 
(1987 til 1992), hvor overordnet og integreret miljøbe­
skyttelse i Middelhavsområdet nævnes blandt de priorite­
rede områder; 
Kommissionen forpligtede sig i sin meddelelse om miljø­
beskyttelse i Middelhavsbækkenet, der blev forelagt 
Rådet den 24. april 1984 (3), til at udarbejde en strategi 
og en handlingsplan for miljøbeskyttelse i Middelhavs­
området; 
retningslinjerne for denne strategi og denne handlings­
plan er angivet i meddelelsen til Rådet, Europa-Parla­
mentet og Det Økonomiske og Sociale Udvalg om miljø­
beskyttelse i Middelhavsområdet, vedtaget af Kommis­
sionen den 14. november 1988 (4); 
på grund af Middelhavsområdets økologiske følsomhed 
og det pres, området udsættes for, er det nødvendigt at 
øge og effektivisere de miljøbeskyttelsesforanstaltninger, 
der gennemføres på regionalt, nationalt og internationalt 
plan samt på EF-plan; 
området udgør en økologisk enhed, og beskyttelse af 
Middelhavet er ikke mulig uden en international indsats 
med medvirken fra alle kyststaterne; 
på grund af de geomorfologiske og socio-økonomiske 
lighedspunkter i Portugals og Spaniens Atlanterhavsom-
råde syd for Rio Tajo/Tejo er dette område en økolo­
gisk helhed i stil med Middelhavsområdet; 
Fællesskabet bør bidrage til gennemførelsen af miljøbe­
skyttelsesforanstaltninger ved at yde finansiel støtte til 
visse særforanstaltninger; 
(') EFT nr. C 46 af 17. 2. 1983, s. 1. 
(2) EFT nr. C 328 af 7. 12. 1987, s. 1. (J) EFT nr. C 133 af 21. 5. 1984, s. 12. 
(4) KOM(88) 392 endelig udg. af 21. 11. 1988. 
Nr. C 80/10 De Europæiske Fællesskabers Tidende 30. 3. 90 
Fællesskabets strukturfonde samt visse andre af Fælles­
skabets finansielle instrumenter og programmer kan yde 
et bidrag til gennemførelsen af visse kategorier af foran­
staltninger, der er omhandlet i denne forordning, efter 
de regler, forordninger og målsætninger, der gælder for 
disse fonde, instrumenter og programmer; 
Kommissionen har besluttet at iværksætte et initiativ 
vedrørende strukturfondene på miljøområdet 
(ENVIREG); det er endvidere nødvendigt at iværksætte 
et supplerende initiativ vedrørende miljøet i Middelhavs­
området, omhandlet i denne forordning; 
til virkeliggørelse af aktionsmålene bør der afsættes et 
passende beløb; den første fase er på fem år, og denne 
fase strækker sig ud over den periode, der er omfattet af 
den inter-institutionelle aftale og de finansielle overslag; 
det er endvidere ikke muligt på nuværende tidspunkt 
endeligt at fastlægge de midler, der er nødvendige for 
hele den af aktionsplanen omfattende periode; 
der bør nedsættes et rådgivende udvalg, som kan bistå 
Kommissionen ved gennemførelsen af denne forordning 
UDSTEDT FØLGENDE FORORDNING: 
Artikel 1 
1. Der indledes en fællesskabsaktion med henblik på 
miljøbeskyttelse i Middelhavsområdet (MEDSPA). 
2. Denne aktion vedrører hele Middelhavsområdet 
både i og uden for Fællesskabet samt de syd for Rio 
Tajo/Tejo beliggende spanske og portugisiske områder, 
der ikke ligger ud til Middelhavet. 
Artikel 2 
Målsætningerne for den i denne forordning omhandlede 
aktion er: 
— at øge indsatsen for at beskytte og forbedre miljøkva­
liteten og at gennemføre Fællesskabets miljøpolitik i 
det pågældende område 
— at bidrage til en øget integrering af miljødimensionen 
i Fællesskabets foranstaltninger under de øvrige 
fællesskabspolitikker 
— at opretholde og øge effektiviteten af fællesskabsak­
tionerne til fordel for miljøet i Middelhavsområdet 
— at udbygge samarbejdet om miljøbeskyttelse i det 
pågældende område ved at integrere fællesskabsak­
tionen i de foranstaltninger, der gennemføres på 
regionalt, nationalt og internationalt plan 
— at tilskynde til teknologioverførsel med henblik på 
beskyttelse af Middelhavsmiljøet. Artikel 3 
1. De budgetmidler, der afsættes til gennemførelse af 
aktionen under denne forordning, vil blive opført under 
de årlige bevillinger i De Europæiske Fællesskabers 
almindelige budget inden for rammerne af de årlige 
disponible midler. 
2. De nævnte budgetmidler anvendes som anført i 
denne forordning. 
Artikel 4 
De prioriterede foranstaltninger, der i den første 
femårige fase skal gennemføres som led i den planlagte 
aktion, er anført i bilaget. 
For den anden femårige fase vil disse prioriteter blive 
taget op til fornyet overvejelse efter fremgangsmåden i 
artikel 14. 
Artikel 5 
Den i denne forordning omhandlede finansielle støtte 
kan ydes til prioriterede foranstaltninger som omhandlet 
i artikel 4. 
Støtten kan i givet fald også ydes til foranstaltninger. 
— der vedrører et fænomen af alvorlig karakter eller i 
hastig udvikling, 
— der åbner mulighed for teknologioverførsel og tekno­
logisk tilpasning til miljøsituationen i Middelhavsom­
rådet, eller 
— der imødegår et problem, som på kort sigt vil kunne 
bevirke en vedvarende ændring af de økologiske 
betingelser i det omhandlede område. 
Artikel 6 
1. De foranstaltninger, hvortil der ydes støtte fra 
strukturfondene og Fællesskabets andre finansielle 
instrumenter, kan ikke modtage finansiel støtte under 
nærværende forordning. 
2. Den finansielle støtte kan ydes til de i artikel 5 
omhandlede foranstaltninger, såfremt disse foranstalt­
ninger ikke kan modtage støtte fra andre af Fælles­
skabets finansielle instrumenter. 
Artikel 7 
1. Enhver fysisk eller juridisk person eller sammen­
slutning af personer, der bærer det endelige ansvar for 
gennemførelsen af de i artikel 5 omhandlede foranstalt­
ninger, kan modtage finansiel støtte. 
30. 3. 90 De Europæiske Fællesskabers Tidende Nr. C 80/11 
2. Den finansielle støtte kan ydes i en af følgende 
former: 
— kapitaltilskud med henblik på investeringer, bortset 
fra investeringer i infrastrukturer 
eller 
— økonomisk bidrag til pilot- eller demonstrationspro­
jekter samt til foranstaltninger, der tager sigte på at 
tilvejebringe den nødvendige viden til gennemførelsen 
af aktionen eller foranstaltninger med hensyn til 
teknisk bistand, der er iværksat på Kommissionens 
initiativ 
eller 
— rentetilskud i forbindelse med infrastrukturer 
eller 
— tilbagebetalingspligtige lån, som der træffes afgørelse 
om fra sag til sag. 
Artikel 8 
Satserne for den finansielle støtte til de foranstaltninger, 
der er omhandlet i artikel 5, skal holdes inden for 
følgende grænser: 
— højst 50 % af de samlede omkostninger, når der er 
tale om offentlige investeringer, pilot- eller demon­
strationsprojekter 
— højst 30 % af de samlede omkostninger, når der er 
tale om private investeringer 
— højst 100 % af de samlede omkostninger ved foran­
staltninger, der tager sigte på at tilvejebringe den 
nødvendige viden til gennemførelse af aktionen eller 
foranstaltninger med hensyn til teknisk bistand, der 
er iværksat på Kommissionens initiativ. 
Artikel 9 
1. For at sikre et godt resultat af de foranstaltninger, 
der gennemføres af modtagerne af den finansielle støtte, 
træffer Kommissionen de fornødne foranstaltninger med 
henblik på: 
— at konstatere, om de af Fællesskabet finansierede 
aktioner er gennemført korrekt 
— at forebygge og forfølge uregelmæssigheder 
— at få tilbagebetalt midler, der uberettiget er blevet 
opnået som følge af misbrug eller forsømmelighed. 
2. Uden at det berører den kontrol, der gennemføres 
af Revisionsretten i samarbejde med medlemsstaternes 
kontrolinstanser i henhold til Traktatens artikel 206a og 
enhver inspektion, der foretages på grundlag af Trakta­
tens artikel 209, litra c), kan tjenestemænd eller andre 
repræsentanter for Kommissionen, bl.a. ved stikprøve­
kontrol, på stedet kontrollere de aktioner, der finansieres 
via fællesskabsaktionen, inden der foretages kontrol på 
stedet, underretter Kommissionen den pågældende støt­
temodtager herom med henblik på at opnå den fornødne 
hjælp. 3. I en periode på tre år efter den sidste betaling 
vedrørende en foranstaltning holder modtageren af den 
finansielle støtte alle udgiftsbilag i forbindelse med 
foranstaltningen til rådighed for Kommissionen. 
Artikel 10 
1. Kommissionen kan nedsætte eller suspendere beta­
lingen af den finansielle støtte for enhver foranstaltning, 
hvis den afslører misbrug eller en betydelig ændring, der 
berører aktionens eller foranstaltningens art eller 
gennemførelsesvilkår, og som ikke er forelagt Kommis­
sionen til godkendelse. 
2. Hvis fristerne ikke er overholdt, eller hvis gennem­
førelsen af en foranstaltning kun berettiger til, at der 
ydes en del af den bevilgede finansielle støtte, anmoder 
Kommissionen støttemodtageren om at fremføre sine 
bemærkninger inden for en given frist. Fremsætter denne 
ingen behørig begrundelse, kan Kommissionen lade 
resten af den finansielle støtte bortfalde. 
3. Ethvert beløb, der giver anledning til tilbagesøgning 
som uberettiget udbetalt, skal tilbagebetales til Kommis­
sionen. Ikke-rettidigt tilbagebetalte beløb morarenter. 
Kommissionen fastlægger gennemførelsesbestemmelserne 
for dette stykke. 
Artikel 11 
1. Kommissionen sørger for et effektivt tilsyn med 
gennemførelsen af fællesskabsaktionen. Dette finder sted 
ved hjælp af rapporter, der udarbejdes efter procedurer 
fastlagt ved fælles aftale mellem Kommissionen og støt­
temodtageren samt ved hjælp af stikprøvekontrol. 
Kommissionen forelægger det i artikel 12 omhandlede 
udvalg en rapport om forløbet af gennemførelsen af 
aktionen, herunder også anvendelsen af bevillingerne. 
2. For flerårige aktioner tilsender støttemodtageren 
senest seks måneder efter udløbet af hvert hele gennem­
førelsesår Kommissionen rapporter om aktionens forløb. 
Senest seks måneder efter aktionens afslutning tilsendes 
Kommissionen tillige en endelig rapport; for aktioner af 
en varighed på under to år forelægger støttemodtageren 
Kommissionen en rapport senest seks måneder efter 
aktionens afslutning. Kommissionen fastlægger rappor­
ternes form og indhold. 
3. På grundlag af de i stk. 1 og 2 omhandlede tilsyns-
procedurer og -rapporter ændrer Kommissionen om 
nødvendigt de oprindeligt godkendte støttebeløb eller 
støttebetingelser samt tidsplanen for betalingerne. 
Nr. C 80/12 De Europæiske Fællesskabers Tidende 30. 3. 90 
4. Kommissionen fastsætter gennemførelsesbestem­
melserne til denne artikel. 
Artikel 12 
1. Ved gennemførelsen af de i artikel 5 omhandlede 
foranstaltninger bistås Kommissionen af et udvalg af 
rådgivende karakter, der består af repræsentanter for 
medlemsstaterne, og som har Kommissionens repræsen­
tant som formand. 
2. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver en udtalelse om dette udkast inden for 
en frist, som formanden kan fastsætte under hensyntagen 
til det pågældende spørgsmåls hastende karakter, i givet 
fald ved afstemning. 
3. Udtalelsen optages i mødeprotokollen; derudover 
har hver medlemsstat ret til at anmode om, at dens hold­
ning indføres i mødeprotokollen. 4. Kommissionen tager størst muligt hensyn til 
udvalgets udtalelse. Den underretter udvalget om, hvor­
ledes den har taget hensyn til dets udtalelse. 
Artikel 13 
Listen over de foranstaltninger, som har modtaget finan­
siel støtte, offentliggøres til orientering i De Europæiske 
Fællesskabers Tidende. 
Artikel 14 
Denne forordning træder i kraft den 1. januar 1991. 
Den anvendes i en periode på ti år, opdelt i to faser på 
hver fem år. I 1995 vurderer Rådet på forslag af 
Kommissionen resultaterne og vedtager eventuelle 
ændringer af denne forordning, navnlig vedrørende de 
prioriterede foranstaltninger, der kan gennemføres under 
anden fase. 
Denne forordning er bindende i alle enkeltheder og 
gælder umiddelbart i hver medlemsstat. 
BILAG 
FÆLLESSKABSAKTION FOR MILJØBESKYTTELSE I MIDDELHAVSOMRÅDET 
Prioriterede foranstaltninger, hvortil der kan ydes støtte i henhold til denne forordning 
1. FORANSTALTNINGER I DET EUROPÆISKE FÆLLESSKAB 
— for kystbyer på under 100 000 indbyggere og de små øer; indsamling, behandling, oplagring og 
bortskaffelse af spildevand og fast affald 
— indsamling, behandling, oplagring, genanvendelse og bortskaffelse af slam fra rensningsanlæg og 
giftigt og farligt affald 
— behandling af ballastvand, olierester og rester fra andre kemiske stoffer, hidrørende fra aktiviteter på 
havet 
— integreret forvaltning af biotoper af interesse for Fællesskabet i kystområderne. 
2. FORANSTALTNINGER I TREDJELANDE I MIDDELriAVSOMRÅDET 
— støtte til oprettelse af administrative strukturer på miljøområdet 
— teknisk bistand til opstilling af miljøpolitiske foranstaltninger og handlingsprogrammer 
— i givet fald særforanstaltninger på de i stk. 1 nævnte prioriterede områder.